Урок літаратурнага чытання для вучняў II класа

Падрыхтавала Гром Юлія Аляксандраўна,

настаўнік пачатковых класаў

без катэгорыі

Тэма. « Жывёлы побач з намі Н. Галіноўская. «Хто жыве ў траве?»; Р. Ігнаценка. «У арэхах»

**Мэта:** стварыць умовы для ўдасканалення навыку чытання; спрыяць развіццю чытацкіх уменняў, па- шырэнню лексічнага запасу; садзейнічаць фарміраванню пачуцця любові да прыроды праз адчуванне прыгажосці навакольнага асяроддзя, пазнавальнага інтарэсу ды вывучэння навакольнага свету.

**Абсталяванне**: падручнік, сонейкі, хмаркі.

Ход урока

I. Арганізацыйны этап

Настаўнік: Сябры, усмешкай вас вітаю,

Усміхніцеся ж і вы ў адказ.

Добрага настрою вам жадаю,

На ўроку паказаць вышэйшы клас!

* Давайце ўсміхнемся адзін аднаму і пажадаем добрага дня. (Дзеці паварочваюцца да суседа па парце, усміхаюцца і гавораць; «Добрага табе дня!»)

IІ. Моўная размінка

Шэсць шэршняў шуршэлі ў шэрсці. (А. Клышка)

* Прачытайце вочкамі.
* Прачытайце шэптам.
* Прачытайце ўголас павольна.
* Прачытайце ўголас хутка.
* Прачытайце, мяняючы лагічны націск.

III. Праверка дамашняга задання

Слуханне паведамленняў вучняў пра родныя мясціны.

IV. Праца па тэме ўрока

*/.* Падрыхтоўка да ўспрымання зместу твора.

* Сёння мы з вамі пачынаем новы раздзел. Адкрыйце падручнік на с. 55. Паглядзіце на малюнкі. Прачытайце назву раздзела ў крузе і вызначце, пра што мы будзем чытаць у гэтым раздзеле.
* Назавіце жывёл, якіх вы бачыце на малюнку, па-беларуску.
* Назавіце расліны, якія вы бачыце на малюнку, па-беларуску.
* Прачытайце эпіграф да ўрока. Як могуць спяваць крыніцы і бары?
* Чаму іх мелодыя жывая?
* Лексічная работа; с. 56 + конік (кузнечык), каптанік (кафтанчык).

1. Першаснае чытанне настаўнікам верша Н. Галіноўскай «Хто жыве ў траве?»

* Ад чаго засцерагае аўтар?

1. Чытанне твора вучнямі самастойна «Чытанне-гудзенне».

* Назавіце ўсіх жыхароў луга.
* Зачытайце радкі з твора, у якіх апісваюцца насякомыя, якіх вы бачыце на малюнках.
* Хто такі рэкардсмен?
* Чаму аўтар называе коніка рэкардсменам па скоках?
* Чаму слімак — «лежабока», а страказа — «непаседа»?

**Фізкультхвілінка**

Вецер дрэва пагайдаў,

Лісце ў неба падкідаў,

Дзьмуў на хмары ды аблокі,

Па траве пусціўся ў скокі!

Ён віхурай закруціўся,

Ды спыніўся, бо стаміўся!

|  |  |
| --- | --- |
|  |  |

**-** Выразнае чытанне верша.

1. Чытанне пытальных сказаў.
2. Чытанне адказаў на пытанні (інтанацыя пералічэння).
3. Чытанне сказаў пра пчолку і страказу.
4. Чытанне апошніх радкоў з перасцярогай.

* Праца з прыказкамі на с. 57.

!) Зімовы дзень вельмі кароткі.

1. Хоць мурашка маленькая, але вельмі моцная.
2. Аднаму цяжка рабіць нейкую працу, лепш працаваць гуртам.

* Выкананне заданняў № 5, 6 на с. 58.

3. «Чароўная скарбонка».

Заклічкі — невялікія песенькі для спеваў групай дзяцей. У заклічках дзеці звяртаюцца да сонейка, вясёлкі, дожджыку, ветрыка, пор года, жывёл і раслін.

Заклічкі пераходзілі ад пакалення да пакалення і адносяцца да вуснай народнай творчасці. Часта заклічкі выкарыстоўваюцца ў гульнях.

**Падрыхтаваныя вучні чытаюць заклічкі:**

**1.**Стрэлачка-страказа,

Паляці на воблачка!

— Суха будзе — палячу.

Мокра будзе — пасяджу!

**2.** Божая кароўка, ляці на неба.

Прынясі нам хлеба.

Чорнага і белага.

Толькі не гарэлага.

**3.** Свет-светлячок,

пасвяці ў кулачок.

Пасвяці хоць трошкі,

Дам табе гарошку.

Міску тварага і кусок пірага.

**4.**Пчолка, гудзі, гудзі.

На лужок ляці.

3 лужка ляці, мядок нясі!

Чытанне заклічак на с. 58. Гімнастыка для вачэй:

Ах, як доўга мы вучыліся, Вочкі ў дзяцей стаміліся. Паглядзіце ўсе ў акно,

Сонца свеціць там даўно! Цяпер вочы закрываем,

І вось так адпачываем! Жмурся моцна, не спяшайся! А цяпер маргаць старайся.

(памаргаць вачыма) (паглядзець налева, направа) (паглядзець уверх)

(вочы закрыць далонькамі)

(з ажмуры цца)

(адкрыць вочы і памаргаць імі)

Падрыхтоўка да ўспрымання зместу твора «У арэхах».

\* Адгадванне загадкі.

Назбірала арэхаў пяць мяхоў і паўмеха. Насушыла грыбоў сто дванаццаць карабоў. Нацягала шышак горку працавітая...(вавёрка).

• Чытанне вучнямі скорагаворкі на с. 59.

* Колькі было вавёрачак?
* Чым яны займаліся?

1. Першаснае чытанне твора «У арэхах» настаўнікам.

* Чаму твор мае такую назву?

1. Чытанне твора вучнямі «ланцужком».

* Назавіце герояў апавядання.
* Аб чым дамовіліся хлопчыкі?
* Хто ўвёў хлопчыка ў зман?
* Хто перамог? Чаму?
* Выбарачнае чытанне.
* Зачытайце апісанне лесу ў канцы лета.
* Зачытайце, што чуў хлопчык, рваўшы арэхі.
* Зачытайце апісанне вавёркі.
* Чытанне твора па частках згодна плану на с. 61.
* Праца ў групах.

Кожная група працуе над адной часткай плана. Чытае і рыхтуе пераказ. Потым па адным прадстаўніку з кожнай групы пераказваюць сваю частку. Атрымліваецца пераказ тэксту.

V. Падвядзенне вынікаў урока

* Што цікавага даведаліся на ўроку?
* Хто з герояў спадабаўся і чаму?

Складанне сінквейна пра вавёрку

Якая? (2 словы)

ІІІто рабіла? (3 словы) Сказ (4 словы) Слова-вывад

Вавёрка - рыжая пушыстая сядзела грызла шчоўкала Прыгожая вавёрка грызла арэхі. Падманшчыца!

**VI. Дамашняе заданне**

Падрыхтаваць пераказ апавядання «У арэхах».

**VII. Рэфлексія**

На дошцы настаўнік з аднаго боку вывешвае малюнак хмары, а з другога - сонейка. Кожны вучань займае месца ў адпаведнасці са сваімі ведамі і настроем на ўроку.





Урок літаратурнага чытання «Жывёлы побач з намі Н. Галіноўская. «Хто жыве ў траве?»; Р. Ігнаценка. «У арэхах»

